ช่องวัน
ช่องวัน 31 ออกอากาศเป็นครั้งแรก เมื่อวันที่ 1 ธันวาคม พ.ศ. 2554 ด้วยชื่อ "วัน-สกาย วัน" () มีเนื้อหาที่นำรายการโทรทัศน์ต่างๆ ทั้งประเภทดนตรี ละครโทรทัศน์ และภาพยนตร์ ซึ่งผลิตขึ้นโดย บริษัทในเครือจีเอ็มเอ็ม แกรมมี่ ซึ่งมีสถานะเป็นหนึ่งในช่องรายการหลัก แพร่ภาพทางช่องหมายเลข 0 ของบริการโทรทัศน์ผ่านกล่องรับสัญญาณดาวเทียม "วันสกาย" ต่อมาในวันที่ 1 เมษายน พ.ศ. 2555 เปลี่ยนชื่อบริการ และกล่องรับสัญญาณเป็น "จีเอ็มเอ็มแซต" ส่วนชื่อช่องรายการเปลี่ยนเป็น "จีเอ็มเอ็มแซต ฮิตส์" () จากนั้นเมื่อวันที่ 1 พฤศจิกายน ปีเดียวกัน เปลี่ยนชื่อใหม่อีกครั้งเป็น "จีเอ็มเอ็มวัน" พร้อมเปลี่ยนมาผลิตรายการขึ้นเองทั้งหมด รวมถึงย้ายไปยังช่องหมายเลข 7 ของบริการโทรทัศน์ผ่านกล่องรับสัญญาณดาวเทียมจีเอ็มเอ็มแซต และเริ่มเปิดสัญญาณให้รับชมฟรี (free-to-air) ตั้งแต่วันที่ 1 พฤษภาคม พ.ศ. 2556 พร้อมทั้งเพิ่มเนื้อหาใหม่เช่น ละครชุด รายการต่างประเทศ และข่าวบันเทิง พร้อมทั้งเผยแพร่ตราสัญลักษณ์ และคำขวัญของช่องคือ "ดูทุกที ดีทุกวัน" แต่เมื่อวันที่ 1 กันยายน ปีเดียวกัน ช่องวันสามารถรับชมได้ ทางบริการโทรทัศน์ผ่านกล่องรับสัญญาณดาวเทียม ของจีเอ็มเอ็มแซตและพีเอสไอ ซึ่งสามารถถอดรหัสสัญญาณบิสส์ (BISS) ได้เท่านั้น
ชิงร้อยชิงล้าน (ยุคแรก)
ในยุคแรกของชิงร้อยชิงล้าน (ตั้งแต่ 17 มกราคม 2533 ถึง 29 มกราคม 2535) นั้นมีผู้เข้าแข่งขันเป็นคู่ทั้งหมด 4 คู่ โดยพิธีกรนั้นจะมีลูกคะแนน (ปี 2533 มีทั้งหมด 10 ลูก ต่อมาปี 2534 เป็นต้นมา เพิ่มเป็น 12 ลูก) โดยจะมีคะแนนเป็น 0-9 คะแนน (ต่อมาในปี 2534 เพิ่มปัญญาและมยุราโดยมีค่า 10 คะแนน) ให้ผู้เข้าแข่งขันแต่ละคู่เลือกลูกคะแนนออกมา ซึ่งจะให้ผู้เข้าแข่งขันคนใดคนหนึ่งเลือกลูกคะแนนคู่ละ 1 ลูก จากทั้งหมด 10 ลูก (ต่อมาเป็น 12 ลูก) ให้ครบ 4 ลูก จากผู้เข้าแข่งขัน 4 คู่ แล้วให้ดูลูกคะแนนของแต่ละคู่ว่าของแต่ละคู่นั้นมีคะแนนมากหรือน้อย ซึ่งจะมีคะแนนตามช่องด้านล่าง โดยที่ผู้เข้าแข่งขัน 4 คู่ นั้นจะไม่สามารถดูคะแนนของทุกๆผู้เข้าแข่งขัน 4 คู่ได้ แต่พิธีกร,ผู้ชมทางบ้าน และผู้ชมในห้องส่ง สามารถดูคะแนนได้ว่าคู่ใดมีคะแนนมากหรือน้อย หลังจากนั้นผู้เข้าแข่งขันแต่ละคู่สามารถสลับเปลี่ยนลูกคะแนนได้ 1 ครั้งว่าจะเปลี่ยนลูกคะแนนกับคู่ใดในแต่ละคู่ ต่อมาพิธีกรจะมีลูกบอลสีส้ม 2 ลูก ซึ่งเรียกว่าลูกขยุ้มขยุม นั่นเอง ให้ผู้เข้าแข่งขันทั้ง 4 คู่ ซึ่งแต่ละคู่นั้นจะต้องมีลูกบอลสีส้มถือไว้คู่ละ 2 ลูกเท่านั้น หลังจากนั้นจะมีคำถาม 2 คำถาม ซึ่งเราเรียกว่าเป็นคำถามอ้วน - ผอม นั่นเอง เกมนี้เริ่มตั้งแต่ 17 มกราคม 2533 ถึง 29 มกราคม 2535 โดยพิธีกรจะให้ดูภาพ VTR เป็นการตั้งคำถาม โดยมีหมี ปลื้มและโน้ส อุดม เป็นตัวปริศนา หลังจากที่ภาพ VTR หยุดแล้วก็เป็นคำถามทันที โดยให้ผู้เข้าแข่งขันทั้ง 4 คู่ แย่งกันบีบลูกบอลสีส้ม ถ้าคู่ใดที่บีบลูกบอลสีส้มสัมพันธ์กันได้ คู่นั้นจะต้องตอบคำถามให้ถูก พร้อมกับดูภาพเฉลยจากภาพ VTR ถ้าเฉลยถูก คู่ที่ได้ตอบคำถามจะได้สิทธิ์เปลี่ยนลูกคะแนนกับคู่ใดก็ได้หนึ่งครั้ง ถ้าหากว่าตอบผิดจะไม่มีสิทธิ์เปลี่ยน และถ้าคู่ใดมีลูกคะแนนน้อยที่สุด จะต้องตกรอบไป (ในปี 2534-2535 มีรางวัลพิเศษ 10,000 บาท มอบให้จากผู้สนับสนุนในช่วงนั้น ในกรณีที่คู่ใดก็ตามที่ได้ปัญญาหรือมยุรา)